**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 103/29.07.2016 г.**

Днес 29.07.2016 г. в 11.00 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, Ивайло Иванов Георгиев/ единадесет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Разглеждане на сигнал/жалба от Любомир Трифонов Манов, препратена по компетентност до ОИК – Монтана от Областен управител на област Монтана.
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

 ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 29.07.2016 г. както следва:

1. Разглеждане на сигнал/жалба от Любомир Трифонов Манов, препратена по компетентност до ОИК – Монтана от Областен управител на област Монтана;
2. Разни.

 По т.1 от дневния ред докладва г-жа Габриела Димитрова.

ОИК – Монтана е сезирана със сигнал № 930/15 от 14.07.2016 г. от МС, препратен от Областен управител на област Монтана с вх. № АК – 11 – 65/19.07.2016 г. от Любомир Трифонов Манов, съдържащ твърдения за нередности в кметството, както и за злоупотреба с общински средства.

### В жалбата/сигнал, отправена до [Министър-председателя на Република България](https://www.google.bg/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwi4gf6hhpbOAhXK7xQKHS_JBhsQFggcMAA&url=https%3A%2F%2Fbg.wikipedia.org%2Fwiki%2F%25D0%259C%25D0%25B8%25D0%25BD%25D0%25B8%25D1%2581%25D1%2582%25D1%258A%25D1%2580-%25D0%25BF%25D1%2580%25D0%25B5%25D0%25B4%25D1%2581%25D0%25B5%25D0%25B4%25D0%25B0%25D1%2582%25D0%25B5%25D0%25BB_%25D0%25BD%25D0%25B0_%25D0%2591%25D1%258A%25D0%25BB%25D0%25B3%25D0%25B0%25D1%2580%25D0%25B8%25D1%258F&usg=AFQjCNGfOyJaMZ3M1XPqTN19AGoItECLLw) и Главния прокурор на Република България, г- н Манов в качеството си на кандидат за кмет на кметство Сумер, общ. Монтана е изложил за нередовности относно проведените избори на втори тур на местните избори през 2015 г. Отразил е, че след преброяването другият кандидат на балотажа Лидия Митрофанова е получила 114 гласа, а той 113, както и две недействителни бюлетини. Веднага е направил искане до председателя на СИК за повторно преброяване на бюлетините, но му било отказано. След което получил информация от щаба на местната коалиция от която е издигнат за кандидат за кмет на кметство Сумер, че всъщност резултатите, за които той е знаел не отговарят на тези, които са официални. Твърди, че двете невалидни бюлетини отразени в графата на протокола за резултати словом, са преправени на десет. За същото обстоятелство е била сезирана ОИК – Монтана и Административен съд – Монтана. След проведеното заседание в Административен съд – Монтана и отварянето на чувала с бюлетините, същият е видял, че „редовно попълнени” девет броя бюлетини са драскани с химикал по средата, което е довело до съмнението му за криминално деяние и е сезирана Районна Прокуратура – Монтана.

###  Жалбоподателят поставя въпроса откъде идва поправката словом при недействителните бюлетини в протокола на СИК от две на десет като излага изрично, че тази поправка не е отразена в същият протокол от състава на СИК по реда на чл. 441, ал. 2 от ИК като брой на поправки.

Поставят се въпроси и за злоупотреби със общински финансови средства.

ОИК – Монтана, е назначена на основание чл. 57, ал. 1, т. 5 и чл. 75, ал. 11 от Изборния кодекс и чл. 7, ал. 1, изр. 3 от ЗПУГДВМС от ЦИК с Решение № 1856 –МИ/НР от 04.09.2015 г. и може да упражнява правомощията си съгласно разпоредбите на ИК, съгласно разпоредбата на чл. 87 от ИК.

Съгласно разпоредбата на чл.87, ал.1, т.14 от ИК с решение № 90-МИ/15.09.2015 г. на ОИК – Монтана е регистриран за кандидат за кмет на кметство Сумер, общ. Монтана - Любомир Трифонов Манов от МК „ЗАЕДНО ЗА МОНТАНА”. Същият на основание чл. 87, ал. 1, т. 29 и чл. 452, ал. 4 и ал. 5 от ИК, съгласно решение № 353-МИ/26.10.2015 г. на ОИК – Монтана е участвал на балотажа. С решение № 395-МИ/01.11.2015 г. на ОИК – Монтана, на основание чл. 452 от ИК и съгласно приетото решение - приложение № 86 – МИ, ОИК – Монтана е обявила за избран за кмет на кметство Сумер на втори тур Лидия Димитрова Митрофанова издигната от МИ „БЪДЕЩЕ ЗА МОНТАНА” със 113 действителни гласове.

В срока за обжалване по реда на чл. 459 от ИК кандидата за кмет на кметство Сумер и жалбоподател по настоящата преписка г-н Манов е депозирал жалба в Административен съд – Монтана, и е образувано е адм. дело № 572/2015 г. по описа на същия съд. Делото беше насрочено за 11.11.2015 г.. В съдебно заседание страните изложиха своите доводи. В качеството си на жалбоподател г- н Манов чрез пълномощника си по делото адв. Володя Димитров оспори решението на ОИК – Монтана. По делото комисията се представляваше от Председателя на ОИК, който представи доказателства по делото и оспори жалбата. Въпреки направените възражения от Председателя на ОИК – Монтана, за недопускане за отваряне на чувала и повторно преброяване (съгласно Решение № 9 от 26.11.2009 г. на Конституционния съд), съдът откри производство по оспорване верността на протокола на СИК № 122900078, както и определи да бъде представен торбата с бюлетините от втори тур за избор на кмет на кметство Сумер, като от нея да бъдат извадени единствено и само опакованите недействителни бюлетини. Делото беше отложено за същата дата 11.11.2015 г. за след обяд, от 14:00 ч. – за предоставянето на торбата с бюлетините. В присъствието на жалбоподателя г-н Манов и пълномощника му адв. Димитров и Председателя на ОИК – Монтана, както и членовете на ОИК беше отворена торбата. Подробно беше описано, че се касае за 14 недействителни бюлетини опаковани, и че от тях десет недействителни бюлетини има квадратче под № 1, а № 1 съгласно проведеният жребии е на МК „ЗАЕДНО ЗА МОНТАНА” от която е издигнат г-н Манов, като недействителността се изразява в това, че има различни черти в различни посоки. Констатациите на съда е, действително са налице така както е отразено в протокола на СИК № 122900078 общо 14 недействителни бюлетини, от които 10 са за кандидат № 1, а именно – г- н Манов.

С определение съдът се произнесе, че е недоказано оспорването, а пълномощникът на жалбоподателят г-н Манов – адв. Володя Димитров оттегли жалбата и поиска прекратяване на производството.

Съдът с определение в същото съдебно заседание уважи и прекратил производството по адм. д. № 572/2015 г. по описа на Административен съд – Монтана.

Определението за прекратяване на производството по делото не е обжалвано и същото е влязло в сила след седемдневния срок.

Нито пълномощникът на г-н Манов , нито той самия са предявявали други жалби в ОИК – Монтана по отношение на делото, нито пък във ВАС по отношение прекратяването на производството.

По отношение на изложеното, както за обясненията на различни лица в различни качества описали се по повод на изборния процес, държим да уточним, че в деня на изборите на 01.11.2015 г. в ОИК – Монтана не е постъпвала жалба за нарушаване на изборния процес.

Относно изложените обясненията на лице, което е в състава на СИК 12290078 – Димитър Николов Митров същият е подписал протокола без особено мнение, а съобразно указанията на ЦИК и по – конкретно методическите указания и разпоредбите на ИК, членовете на СИК са длъжни до подпишат протокола, а когато не са съгласни излагат в писмен вид своето особено мнение. Това особено мнение е неразделна част от протокола с резултатите на СИК, но такова няма приложено към същия.

 Освен това няма депозирани жалби, нито в СИК нито в ОИК относно начина на преброяване.

Изложеното на застъпниците за недопускането и манипулирането им на изборния процес ОИК – Монтана не е получавала, нито жалби, нито сигнали. Едва на 26.05.2016 г. двама от застъпниците, както и един от състава на СИК – секретаря са отразили обстоятелства на обясненията които г-н Манов е приложил към жалбата, които не се припокриват изобщо с писмените доказателства, които са в ОИК и в ЦИК.

Обясненията, които са приложени нямат доказателствена сила, тъй като не си подадени по съответния ред с жалба до ОИК, съответно ЦИК и т.н..

Поради което смятаме, че те не биха довели до промяна от това, което е констатирал съда в съдебно заседание.

По отношение на изборния процес същият е протекъл в нормална обстановка с оглед описаното в протокола на СИК.

Относно другите обстоятелства изложени в жалбата на г-н Манов на ОИК – Монтана не й е вменено в правомощията да вземе становище за злоупотреби с общински финансови средства.

Поради тази причина следва да се премине към процедурно решение да бъде изпратено в тази насока писмено становище и доказателства подкрепящи това становище.

След което се премина към дебати. Такива имаше. Петко Кирилов изрази становище, че подкрепя изразеното, но освен това предлага да се задължи председателя на ОИК – Монтана в тази насока да изготви писменото становище.

Становището беше подкрепено от Сергей Тихолов, Елизабета Ценкова, Цена Димитрова, Атанаска Ангелова и Румен Гоцов, Ивайло Иванов Георгиев. След което се премина към гласуване.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати незабавно писмено становище, ведно с всички доказателства относно до Областен управител на област Монтана по сигнал/жалба от Любомир Трифонов Манов, препратена по компетентност до ОИК – Монтана от Областен управител на област Монтана.

ЗАДЪЛЖАВА председателя на ОИК – Монтана да изготви писмено становище до Областен управител на област Монтана.

По т. 2 Разни.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК - присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 29.07.2016 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

 Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов